ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka de ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en ka ka ka ka fr en
ხალხის ფულით და თანამდებობის პირების გემოვნებით მოწყობილი საზოგადოებრივი სივრცეები ბათუმში - TV25
შაბათი 01, ოქტომბერი 2022 LIVE
ის, რაზეც სოლიდური თანხები დაიხარჯა და მერიის თანამდებობის პირების გემოვნებით მოეწყო, ახლა ასე გამოიყურება. უნდოდა  თუ არა ხალხს, არავინ იკითხა -ბათუმის ცენტრალური პარკი ერთპიროვნულად, მოქალაქეების ჩართულობის გარეშე განაახლეს. შეძენილ ინვენტარს შორის თეთრი სკამებია, თითოუელის ფასი 3700 ლარია. იმის გამო, რომ ქვის დეკორაციები ზამთარში ცივია და ზაფხულში - ცხელი, რეკრეაციულ ზონაში დასვენების მსურველები დიდად არ აღფრთოვანდნენ. ამაზე ისიც მეტყველებს, რომ მოქალაქეები ახლებს,  ისევ ძველ სკამებს ამჯობინებენ.
ცენტრალურ პარკში რამდენიმე საათი დავრჩით. ცოტა ვნახეთ ისეთი, ვინც გარისკა და გაციების არ შეუშინდა. თუმცა მთლად ასეც ვერ ვიტყვით.
ეს დეკორაცია ბათუმის ბიუჯეტს 6500 ლარი დაუჯდა. რეკრეაციულ ზოლში ასეთი სულ 4 ადგილას დგას. უცნაურია, რატომ ჩათვალა  მერიამ, რომ ცენტრალურ პარკში შავი და უზურგო სკამების განთავსების იდეა ბათუმელებს მოეწონებოდა. მოქალაქეები ამბობენ, რომ ახალი ინვენტარი ჯანმრთელობისთვის საზიანოა.
ქვის ამ პუფზე თქვენი დაჯდომა ბათუმის ბიუჯეტს 3400 ლარი უზის.  პარკისთვის მერიამ 5 ქვის პუფი შეიძინა. განსაკუთრებული აქაც არაფერია, ფასის გარდა. დანახარჯი ჯამში 17 ათასი ლარია. მოქალაქეები ამბობენ, რომ ხელმძღვანელობას მოქალაქეების აზრი არჩევნების გარდა, არასდროს აინტერესებს.
ქვისგან ჩამოსხმული  მაგიდები ახალი ინვენტარიდან მოქალაქეებისთვის ყველაზე მისაღები აღმოჩნდა. მაგიდის ჩოგბურთის მოყვარულებს განახლების იდეა მოწონთ, თუმცა სხვა დეტალებზე ჯერ არ დაფიქრებულან.
რა გახდა ინსპირაცია ან რისი ანალოგია?  - ესეც კითხვითი ნიშნის ქვეშ რჩება- ბათუმის ცენტრალურ პარკში მისულებს სოლიდური ღირებულების ქვის ასეთი სკამებიც დაგხვდებათ.  არანაკლებ ძვირია მონუმენტები, რომლებიც მერიამ შპს გეოლოდს დაუკვეთა. „ბიჭი წიგნით“ 28 ათას 500 ლარი ღირს. ეს კი მეორე დეკორაცია, რომელშიც 33  ათასი ლარია გადახდილი. ამ  ქვის, ცივ ინვენტარს რომ ცეცხლის ფასი ადევს- უცხო მოქალაქეებისთვისაც არაა. ერთ-ერთმა  მათგანმა გვითხრა, რომ ამ ფულით ათასობით სოციალურად დაუცველზე დახმარება შეიძლებოდა.
მილიონიანი ინვენტარის ერთპიროვნულად შეძენას აპროტესტებენ სამოქალაქო აქტივისტები. სოფო ჟღენტი ამბობს, რომ  ბათუმის ბიუჯეტი ბათუმელების ინტერესებს ვერ ერგება.
რატომ არ ჩათვალა ბათუმის მერიამ საჭიროდ საზოგადოების ჩართვა, რომ გაეგო, რისი განთავსება სურდათ ადამიანებს პარკში თავისივე ფულით? – უწყებაში  სატელევიზიო კომენტარი არ გააკეთეს.  საქალაქო ინფრასტრუქტურის და კეთილმოწყობის სამმართველოდან მხოლოდ წერილობითი კომენტარი გამოგვიგზავნეს.
ფაქტია, რომ პასუხისმგებელი უწყების პასუხები ჩვენს კითხვებს რადიკლურად აცდენილია.   ისევე, როგორც ბათუმელების ინტერესები ბათუმის ბიუჯეტს.
დღეს, ნუგზარ ფუტკარაძის საქმის ობიექტურად გამოძიების მოთხოვნით აქცია გაიმართება - პროტესტი 13 საათზე დაიწყება
ხელვაჩაურის საკრებულოს თენგიზ ირემაძე უხელმძღვანელებს
ვინ აირჩია ქედის საკრებულომ თავმჯდომარედ?
1995-99 წლებში გამოშვებული ლარის ბანკნოტების მიმოქცევის ვადა იწურება
რა ეღირება 1 ამერიკული დოლარი და ევრო ხვალ?
ოსკარზე საქართველოს კანდიდატი ფილმი ცნობილია - ინფორმაციას ეროვნული კინოცენტრი ავრცელებს
ბათუმის თოჯინებისა და მოზარდ მაყურებელთა თეატრი ხვალ, 85-ე თეატრალურ სეზონს გახსნის
კიდევ ერთი განადგურებული კულტ მემკვიდრეობა
სურსათის ეროვნულმა სააგენტომ ხორცის 6 ობიექტს საწარმოო პროცესი შეუჩერა
07, დეკემბერი 2021 14:43
აჭარის 2022 წლის ბიუჯეტის პროექტი, კომიტეტებში განხილვისთვის მზადაა
07, დეკემბერი 2021 14:28
დღეს, 11:30 საათიდან წყალმომარაგება შეიზღუდება - როდის აღდგება წყლის მიწოდება?
07, დეკემბერი 2021 10:28
ეკოლოგიური საფრთხე ციხისძირში და მოსახლეობის პროტესტი
06, დეკემბერი 2021 19:47
სად გაითიშება ელექტროენერგია ხვალ აჭარაში?
06, დეკემბერი 2021 18:19
TV25 © 2016 - ყველა უფლება დაცულია.